 Muuse Biixi Cabdi, sidoo kale waxa uu sharaxaad ka bixiyay qodobada ku salaysan horumarka dalka ee ka midka ah barnaamijkan siyaasadeed ee xisbiga KULMIYE, waxaanu yidhi Markaynu nabada sugno ayaynu u soo daadagaynaa horumarka, halkaynu ka bilaabaynaa horumarka, waxaynu u baahannahay in aynu dadka maskaxahooda u soo jeedino is aaminaad iyo wax wada qabsi iyo wax isku darsi, dhisi kari mayno dhaqaale, haddii falsafad kasta iyo caqli kasta la inoo keeno, haddii aanu dadku is aaminaynin oo aanay wax isku darsanaynin, oo ka Ceerigaabo jooga iyo ka Boorame joogaa aanay wax wada lahaan karin iyaga oo reer Somaliland ah oo sharciga wadaagaya, horumarimayno inaga oo u kala qoqoban gobol gobol iyo qolo qolo, si aynu amaanka u adkayno waxaynu u baahannahay in aynu hubka fufud xakamayno, qoryo ayaa la wada sitaa, labada isku qabsada ijaar ama barkad baan dhisanayaa boqolaal baa ku dhinta, markaasaa reero isku dilaan, markaad waydiiso maxaad dadka u laysay wuxuu ku odhanayaa halkan ayay qodanayeen, waxaynu u baahannahay haddaynu dhaqaale abuurayno in aynu xakamayno hubka yar yar ee qof waliba iska sito, ma abuuri karno dhaqaale iyada oo kii xanaaqaaba qori la soo baxayo, ma macquul baa, waxaynu horumaraynaa marka aynu isla fahanno in aynu cashuurta tahay ta hore loogu maro, macquul maaha cashuur bixin maayo habeenkiina waxaan doonayaa boolis ii soo gurmada, cashuurtu waa in ay noqotaa wax loo siman yahay, oo ninka xoolaha haystana laga qaadaa cashuurta ka aan waxba haysana la siiyo. 